અકસ્માતની ઘટના સંદર્ભે પ્રાંતિજ તાલુકાના સોનાસણના રહીશ રતુસિંહ બબુસિંહ રાઠોડે હિંમતનગર એ ડીવીઝન પોલીસ સ્ટેશનમાં લકઝરી બસના ચાલક વિરૂધ્ધ ફરિયાદ નોંધાવતા પોલીસે ગુનો નોંધી કાયદેસરની કાર્યવાહી કરી હતી. આમ જી.આઇ.ડી.સી. નજીક મંગળવારે સવારે થયેલા વિચિત્ર અકસ્માતને પગલે એક સમય માટે દોડધામ મચી જવા પામી હતી અને જુદા જુદા વાહનોમાં બેઠેલા મુસાફરો પણ બનાવને પગલે ભયભીત થઇ ગયા હતા. જ્યારે અકસ્માતના બીજા બનાવમાં અકસ્માતની ઘટના અંગે પ્રાપ્ત વિગત અનુસાર ધનસુરા તાલુકાના આકરૂન્દ ખાતે રહેતા ચિરાગભાઇ મુકેશભાઇ પ્રજાપતિ પત્નિ કિંજલબેન સાથે સોમવારે બાઇક નં.જીજે.૦૯.સીપી.૦૪૭૩ પર રૂપાલ તરફ જતા હતા ત્યારે રૂપાલ ત્રણ રસ્તા પાસેથી એક બુલેટ મોટરસાયકલના ચાલકે બાઇકને ટક્કર મારતા બાઇક પર સવાર દંપતિ તેમજ બુલેટ પર સવાર યુવક અને અન્ય એક શખ્સ માર્ગ પર પટકાયા હતા. જેમાં બાઇક ચાલક ચિરાગભાઇ તેમજ પત્નિ કિંજલબેનને ગંભીર ઇજાઓ પહોંચતા હિંમતનગર સિવિલ તેમજ ખાનગી હોસ્પિટલમાં સારવાર માટે ખસેડાયા હતા, જયારે અકસ્માતની ઘટના દરમિયાન નંબર વગરની બુલેટ પર સવાર ઇશ્વરભાઇ મણાભાઇ ખાંટ (રહે.નવા વેણપુર, તા.ભિલોડા, જિ.અરવલ્લી) તથા અન્ય એક ઇસમને પણ ગંભીર ઇજાઓ પહોંચતા તેમને સારવાર માટે હિંમતનગરની સિવિલ હોસ્પિટલમાં દાખલ કરાયા હતા. જેમાં ઇશ્વરભાઇ મણાભાઇ ખાંટનું સારવાર દરમિયાન મોત નિપજયુ હતું.